**ТЕХНИЧЕСКИ СПЕЦИФИКАЦИИ**

**І. Пълно описание на обекта на поръчката -** Периодични доставки на дизелово гориво за отопление на сградата на ОУ "Св. Св. Кирил и Методий" - с. Калековец, находяща се на ул. Демокрация 9, според зададените технически параметри на поръчката, за отоплителен сезон 2018 - 2019 г.

Код по СРV 09135100.

**ІІ. Технически параметри на поръчката.**

**ІІ.1. Техническа спецификация на поръчката:**

**ІІ.1.1. Изисквания за качество на дизеловото гориво за отопление:**

**Дизеловото гориво за отопление следва да притежава следните технически характеристики и качества:**

- да може да се изгаря безпроблемно в стационарни горивни инсталации;

- да отговаря на изискванията за качество на течните горива съгласно Закона за чистотата на атмосферния въздух, Закона за опазване на околната среда и чл. 6 от Наредбата за изискванията за качеството на течните горива, условията, реда и начина за техния контрол;

- да притежава необходимото качество от гледна точка на химичен състав, вискозитет и други показатели, като гарантира надеждна и безотказна работа на горивните инсталации и по-добри екологични характеристики;

- да е с шифър по ЕКП 02144400045 или еквивалентен и да притежава минимален процент съдържание на вредни примеси (сяра, вода и механични примеси), със съдържание на сяра S ≤ 0,001 %.

**ІІ.1.2. Прогнозно количество на дизеловото гориво за отопление:**

Прогнозното общо количество на доставяното дизелово гориво за отопление е до 25 000 литра за целия срок на договора, което не поражда задължение за Възложителя да го поръчва на Изпълнителя в пълен обем, а само толкова, колкото му е необходимо с оглед нуждата за отопление през отоплителен сезон 2018 - 2019 г.

**ІІ.2. Доставките се извършват, както следва:**

**1.** по периодични писмени заявки на Възложителя или упълномощено от него лице (по пощата или e-mail), съдържащи количество на дизеловото гориво;

**2.** дизеловото гориво се доставя с превоз на Изпълнителя, при което:

а) горивото се транспортира съгласно чл. 129 от Закона за движението по пътищата и при спазване изискванията на Европейската спогодба за международен превоз на опасни товари по шосе /ADR/;

б) транспортните средства трябва да отговарят на изискванията на Закона за автомобилните превози, Наредба № 40 от 14. 01. 2004 г. за условията и реда за извършване на автомобилен превоз на опасни товари при спазване изискванията на Европейската спогодба за международен превоз на опасни товари по шосе шосе /ADR/;

в) транспортните средства трябва да отговарят на изискванията на чл. 93 от Закона за акцизите и данъчните складове (ЗАДС), респ. чл. 108а от Правилника за прилагане на ЗАДС; горивото се транспортира при спазване на всички нормативни изисквания;

г) специализираните превозни средства да притежават устройства за автоматично отчитане на горивото, замерени и пломбирани от Държавната агенция за метрологичен и технически надзор;

д) водачите на транспортните средства трябва да притежават квалификация съгласно изискванията на чл. 14 от Закона на автомобилните превози, Наредба № 40/14.01.2004 г. за условията и реда за извършване на автомобилен превоз на опасни товари, и да притежават ADR-удостоверение;

е) персоналът, извършващ съпътстващите дейности по доставката на горивото (товарене, разтоварване, подготовка на превозните документи и др.) да е преминал курс на обучение съгласно чл. 29 от Наредба № 40/14.01.2004 г. за условията и реда за извършване на автомобилен превоз на опасни товари;

**3.** за всяка доставка се подписва двустранен приемо-предавателен протокол;

**4.** при всяка доставка Изпълнителят предоставя на Възложителя заверено копие от декларацията за съответствие по образец съгласно приложение № 9 към чл. 10, ал. 2 от Наредбата за изискванията за качеството на течните горива, условията, реда и начина за техния контрол, заверено копие от констативния протокол за съответствието на горивото с изискванията за качеството му, издаден от акредитирана лаборатория съгласно същата наредба и заверено копие на свидетелството за калибриране на цистерната и брояча на горивото, с валидна заверка от съответните органи по стандартизация;

**5.** Ако при изпълнение на поръчката Изпълнителят не изпълни горепосочените изисквания, Възложителят отказва приемането на заявеното количество гориво и уведомява за това Изпълнителя.

**6.** Изпълнителят отстранява констатираните от Възложителя отклонения и недостатъци за своя сметка в 3 /три/ дневен срок от подписването му.

**7.** Стойността на всички ресурси, необходими за извършването на доставката /включително транспортните разходи/, се включва в цената на доставката.

**8.** При съмнения за качеството на доставеното гориво се заделят минимум 4 (четири) литра от него, за което се съставя протокол с шофьора на цистерната, като съдът със заделеното гориво се запечатва в негово присъствие и се подписва от шофьора и приемащите длъжностни лица на Възложителя. При необходимост от анализ на доставеното гориво в акредитирана лаборатория разходите, свързани с анализа са за сметка на Възложителя.

**8.1.** Ако се установи несъответствие между анализа на доставеното гориво от акредитираната лаборатория и представения сертификат за качество на горивото от Изпълнителя, същият дължи неустойка в размер на стойността на зареденото гориво.

**9.** Всички дейности от името на Възложителя по изпълнението на договора за поръчката ще се осъществяват от неговия представител по закон (директора) и/или от определения/те за координатор/и служител/и от ОУ „Св. Св. Кирил и Методий“ – с. Калековец.

**ІІ.3. Място на изпълнение на поръчката (доставките) е ГСМ на възложителя, който се намира на ул. Демокрация 9, с. Калековец, общ. Марица, обл. Пловдив.**

**ІІ.4. Срок за изпълнение на доставките:**

Доставките се извършват в работно за ОУ „Св. Св. Кирил и Методий“ – с. Калековец време, **в срок до 3 (три) работни дни** след получаването на конкретната писмена заявка (по пощата или e-mail) от Възложителя или от упълномощено/и от него лице/а.

**ІІІ. Срокът на договора е до 30.04.2019 г.**

Договорът се прекратява предсрочно при заявяване и доставяне на 25 000 литра дизелово гориво за отопление, и след съответното му заплащане, съгласно договорните клаузи, както и на други основания, посочени в проекта на договора (Приложение № 11).